CELEX: 32020R1138
Language: hr
Date: 2020-05-27 00:00:00
Title: Delegirana uredba Komisije (EU) 2020/1138 оd 27. svibnja 2020. o izmjeni Uredbe (EU) 2016/1076 Europskog parlamenta i Vijeća radi uvrštavanja Salomonovih Otoka u Prilog I.

31.7.2020   
               
               
                  HR
               
               
                  Službeni list Europske unije
               
               
                  L 248/1
               
            
         DELEGIRANA UREDBA KOMISIJE (EU) 2020/1138
         оd 27. svibnja 2020.
         o izmjeni Uredbe (EU) 2016/1076 Europskog parlamenta i Vijeća radi uvrštavanja Salomonovih Otoka u Prilog I.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1076 Europskog parlamenta i Vijeća od 8. lipnja 2016. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu (1), a posebno njezin članak 2. stavak 2.,
         budući da:
         
                     (1)
                  
                  
                     U Prilogu I. Uredbi (EU) 2016/1076 navedene su zemlje na koje se primjenjuju aranžmani o pristupu tržištu predviđeni tom uredbom.
                  
               
                     (2)
                  
                  
                     Vijeće je 17. veljače 2020. u ime Unije odobrilo pristupanje Salomonovih Otoka Privremenom sporazumu o gospodarskom partnerstvu između Unije i pacifičkih država. Nakon polaganja Akta o pristupanju Salomonovih Otoka, Privremeni sporazum o gospodarskom partnerstvu privremeno se primjenjuje između Unije i Salomonovih Otoka od 17. svibnja 2020.
                  
               
                     (3)
                  
                  
                     Stoga bi Salomonove Otoke trebalo uvrstiti u Prilog I.,
                  
               DONIJELA JE OVU UREDBU:
         
            Članak 1.
            U Prilog I. Uredbi (EU) 2016/1076 nakon riječi „REPUBLIKA SEJŠELI” umeće se sljedeće:
            
                         
                     
                     
                        „SALOMONOVI OTOCI”.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 185, 8.7.2016., str. 1.